**Itzhak Ilan** eller **Yitzhak Ilan** (hebraisk: יצחק אילן, født 28. juli 1956 i Surami i Georgia i Sovjetunionen, død 16. oktober 2020 i Tel Aviv i Israel) var en georgiskfødt israelsk ledende tjenestemann i sikkerhetstjenesten.

Liv og virke
------------

### Bakgrunn

Sommeren 1973 fullførte Ilan *cum laude* fra den fuskisk-matematiske ingeniørhøyskolen i hovedstaden Tbilisi i Georgia.[] Umiddelbart etter dette emigrerte han med familien den 17. august 1973 fra Sovjetunionen til Israel og bosatte seg i Jerusalem.

### Militær

I årene 1976–1980 tjenestegjorde han i luftvernet i luftforsvaret i Israel Defense Forces (IDF). Hans siste post i IDF var som kommandant for en luftvernbatteridivisjon. Han hadde graden løytnant.

### Shin Bet

Han arbeidet deretter for den israelske «Generalsikkerhetstjenesten» (kalt *Shin Beth*). Over tid lærte han seg å beherske fem språk, og hadde i tillegg til sin utdannelse i Tbilisi utdannelse i samfunnsvitenskap, økonomi, statsvitenskap og sosiologi fra Bar-Ilan University og en mastergrad i diplomati og sikkerhetsstudier fra Tel Aviv University.[]

Til å begynne med arbeidet han i Shin Bets avdeling som skulle avdekke russisk spionasje, men ble etter tre år (1985) overført til avdelingen for arabiske anliggender. Etter fullført språkskolering i arabisk og full etterforskningstrening ble han overført til forhørsenheten for *Judea & Samaria Region* i Ramallah-enheten.[]

Det var der han ble forfremmet til stillingen som sjefsetterforsker i Ramallah og vise-sjefsetterforsker i Judea.

Mellom 1995 og 1997 ledet Ilan Gaza-desken, og var da den overordnede etterretnings- og operasjonssjef for Gaza-regionen. Det var i denne egenskap at Ilan spilte en sentral og avgjørende rolle ved elimineringen av den ledende terroristen kjent som «ingeniøren», Yahya Ayyash, som var Hamas' fremste bombemaker og leder for Vestbredden-bataljonen av Izz ad-Din al-Qassam-brigadene.

Ilan fikk den ene ledende stilling etter den andre: Han var regional øverstkommanderende for «Generalsikkerhetstjenesten» i Samaria under den andre intifadaen i årene 2000–2003. I denne perioden ble Operation Defensive Shield implementert, og den rammet hardt fiendens infrastruktur i Judea og Samaria. I et intervju i 2013 med Alex Fishman, som var den israelske avisen Yediot Achronots viktigste korrespondent for militære anliggender, fremhevet Ilan fire viktige faktorer dom førte til å slå ned terrorismen i denne perioden:

«The first factor was the physical entry to town centers and refugee camps. The second factor was the determination to eliminate terror. The Israel Defense Forces and the Israel Security Agency understood the need to destroy terror cells that took part in organizing suicide attacks. In this region I quickly realized that if we chase the lone suicide terrorist we will not succeed in getting anywhere; therefore, we focused our efforts against the elements producing the explosives and the commanders of the suicide cells. Within two years, they were either arrested or eliminated. That’s when the number of suicide terrorist attacks decreased significantly. The third factor was the construction of the separation wall, a physical obstacle to terror. And the fourth factor which brought about the current victory against terror was the death of Yasser Arafat.» 
Ilan ble deretter forfremmet til leder av forhørsavdelingen i Shin Bet, en lederstilling han innehadde fra 2004 til 2006. Han overså da de organer som avhørte Elhanan Tannenbaum, en israelsk oberst i Israeli Defense Forces reserve som ble løslatt etter å ha blitt tatt til fange av den libanesiske terroristgruppen Hezbollah.

Han ble deretter sjef for kontraterrorisme og kontraspionasje i den arabisk-iranske avdeling årene 2006–2008.

Hans siste stilling som avdelingsjef var som leder av *Israeli and Foreign Affairs Division* i årene 2008–2010. Denne avdelingen hadde som sine områder forhindring av terror innen den jødiske befolkning, vestlig (all ikke-arabisk-iransk) spionasje, vern om nasjonale israelske sikkerhetshemmeligheter og sikkerhetsklassifisering. Han var da blant annet svært sentral i arrestasjonen av Jack Teitel, en amerikanskfødt israelsk tekniker og seriemorder.[]

Fra 2010 til 2011 var han nestleder for Shin Bet. Ilan konkurrerte i mars 2011 mot Yoram Cohen for å overta som neste generaldirektør for Shin Bet. Han ble ikke den utvalgte, selv om det var overveldende mange som gikk ut fra dette og at han var blitt sterkt anbefalt av den tidligere generaldirektøren, Yuval Diskin.[]

Han døde av covid-19 den 16. oktober 2020 i Tel Aviv i en alder av 64 år.

Referanser
----------

1. ↑  Knesset debates whether Gaza disengagement helped Hamas, By Mazal Mualem, Published: 18.07.2014,Al-Monitor
2. ↑  Former Deputy Director of the Israeli Security Agency ("Shin-Bet") joins Brainwave Science’s International Advisory Board, Business Wire, 16. februar 2016
3. ↑  Oren, Amir. «Description of proposed deputy» **(hebraisk)**. Haaretz.
4. ↑  Alex Fishman, «Bekoach Whobemoach» - Itzhak Ilan, Former Deputy of the shin-bet in first and An exclusive interview, The «Mussaf Leshabat» of Yediot Achronot, 1. mars 2013.
5. ↑  Former Shin Bet deputy chief who led fight on West Bank terror dies of COVID-19